*Сахна мерекеге сай безендірілген.*

Ортаға киіз басуға жиналған аналар шығады. Бір-бірімен әңгімелесіп отырады. Осы кезде радиодан соғыстың басталғаны туралы дауыс естіледі. Аналар жаман хабарды естіп, балаларымен құшақтасып, қоштасады, майданға шығарып салады (бәрі шығып кетеді).

Соғысқа аттануға дайындалған солдаттар музыка әуенімен сап түзеп, залға кіреді.

Командирі жаттығу жасауға тұрғызады: -сап, түзел! Тік тұр! Сарбаздар, бүгін біз әскери дайындығымызды бастаймыз. Оңға бұрыл!

1.Саппен жүру.

2.Орындықта тартылу, еңбектеу, мина лақтыру.

Командир: -Сарбаздар, сендер жаттығуларды дұрыс орындадыңдар. Рахмет!

Сарбаздар: Саулығыңызды тілейміз!

Солдаттар залдан саппен жүріп шығып кетеді.

(Ортаға әже кіріп, «соғыс аяқталды, радионы қосыңдар!- деп қуанышты хабар әкеледі)

Радиодан соғыстың аяқталғаны хабарланады.

*(Балалар залға муз. әуенімен кіреді)*

**Тәрбиеші:** Отанды біз қорғаймыз,

Жаудың алдын ораймыз.

Отан үшін алға!

**Балалар:** Ура, ура, ура! (орындарына жайғасады)

**1.Әнұран ойналады.**

**Тәрбиеші:**

Тарих кеші үнемі жаңаланып отырады.Десе де ұмытылмайтын тарихи оқиғалар болады.Соның бірі әлемді дүр сілкіндірген екінші дүниежүзілік соғыстың қасіреті мен Ұлы Жеңіс. Батыр ағаларымыз бен апаларымыздың ерлігін ешкім де ешқашан ұмытпақ емес. Ат ауыздығымен су ішкен, ер етегімен су кешкен сұрапыл соғыста ерлермен бірге қолдарына қару алып, Отанын қорғауға біздің батыр апаларымыз Шығыс жұлдыздары Әлия Молдағұлова мен Мәншүк Мәметова ерлік көрсетіп, батырлықпен қаза тапты.

Слайдтан көрініс.

**Тәрбиеші:** Соғыс жалмап аға-іні бауырды,

Зар жылатты тыныш жатқан ауылды.

Жалғызынан айырыпты ананы

Әкесінен айырыпты баланы.

Олай болса, Ұлы Отан соғысының құрбандарына, Ұлы Жеңіс үшін жандарын қиған батырларға тағзым ету біз үшін парыз. Осы бейбіт өмірге жете алмаған, ерлікпен қаза тапқан ағаларымыз бен апаларымыздың рухына бас иіп, еске алайық.

**1 минут үнсіздік.**

**2.Ән «Жеңіс күні»**

**3.Тақпақтар**:

**Жаннұр:** Құтты болсын жеңіс күні ағайын...

**Әмір:** Жеңіс күнін қарсы алайық бәріміз...

**Жұлдыз:** Барша халық жеңіс күнін тойлайды...

**Ажар:** Тыныштық! Жаса тыныштық...

**Ермек:** Ағалар саптан шықпасын...

**Әділхан:** Сұм соғыс қайтіп болмасын...

**Жүргізуші:** Талай жанды қиды ажал балтасы,

Жауды жеңіп қайтты ауылға қаншасы.

Біздің мына бейбіт өмір алаңсыз

Ел қорғаған батырлардың арқасы.

**4.Би «Катюша»**

**5.Тақпақтар**

**Айханым:** Сарқылмайтын қуатым...

**Радмир:** Әлия, Мәншүк апамыз...

**Әділет:** Әлияны бұл күнде...

**Аруна:** Бақытты боп жүргенім...

**Мансұр:** Жеңіс келді далаға...

**Мадина:** Мәншүк апай батыр қыз,

Ардақтаймыз атын біз…

**Әли:** Қосамыз біз өлеңге,

Айтамыз біз ән қылып.

Мәншүк әпке ерлігі,

Ұмытылмас мәңгілік.

**6.Ойын: «Мергендер»**

**Жүргізуші:** Асқар таудай әкелер, тіреу болған ағалар, еркелеген інілер, сіздерді төл мерекелеріңіз Отан қорғаушылар және Ұлы Жеңіс күнімен құттықтаймыз.

Жүрекке адалдықтың ескен гүлін,

Ғажайып келешектің төккен үнін.

Ардақты ағаларға шын көңілден

Жолдаймыз алғыс пенен сәлем бүгін

-деп біздің бүлдіршіндердің ән шашуын қабыл алыңыздар.

**7.Ән «Ұландар»**

**8. Тақпақ:**

**Жансая:** Жаралғандай жалыннан,

Жайсаң батыр Бауыржан.

Естігенде есімін

Жау есінен жаңылған.

**Даяна:** Бұл соғыстан қазақтар,

Ерекше ер боп келген күн.

Тарихқа талай ғажаптар

Аңыз болып келген күн.

**Мұхаммед:** Баламын мен бүгінде...

**Әйгерім:** Біз балдырған тең басқан,

Дос құшағын кең ашқан.

Тілегіміз бейбіт күн

Ашық болсын көк аспан!

**Митя:** Туған жерде толамыз,

Ертең жігіт боламыз.

Отан ортақ үйіміз

Көңілді ән мен күйіміз.

**Ерасыл:** Елін, жерін сүйетін,

Ертеңі үшін күйетін.

Рухы биік ұланбыз

Болашаққа сенетін!

**Расул:** Жеңіс келді ән болып,

Келді ауылға сән болып.

Жеңіс келді алақай

Тоя жейтін нан болып.

**9.Би: «Барабан»**

**Жүргізуші:** Жасасын Жеңіс!

Бақытты елім күле бер!

Тәуелсіз болып болашағыңа жүре бер!

Болмасын соғыс!

Болмасын соғыс!

Болмасын!

Осы тілекпен кәне бәрің түрегел!-

деп бүгінгі кешімізді «Алға, Қазақстан» флэш-мобымен аяқтаймыз.

**10.Флэш-моб «Алға, Қазақстан!» (**конфити шашылады**)**

-Осымен «Ұлы Жеңіс күніне арналған ертеңгілігіміз аяқталды. Заманымыз тыныш, аспанымыз ашық болсын! Сау болыңыздар!

«Болашақ» бөбекжай-бақшасы

**«Жеңіс күніне» арналған ертеңгілік**

«Балдырған» ересек тобы

Өткізген: Утепова Ж.М.